CELEX: 32014R1034
Language: lv
Date: 2014-09-25 00:00:00
Title: Komisijas Īstenošanas regula (ES) Nr. 1034/2014 ( 2014. gada 25. septembris ) par atsevišķu preču klasifikāciju kombinētajā nomenklatūrā

1.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 287/1
            
         KOMISIJAS ĪSTENOŠANAS REGULA (ES) Nr. 1034/2014
   (2014. gada 25. septembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānoteic, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 25. septembrī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Jauns pikapa tipa mehāniskais transportlīdzeklis ar kompresijaizdedzes iekšdedzes virzuļmotoru, kura darba tilpums ir 2 179 cm3, ar piecu ātrumu manuālo pārnesumkārbu un vienu atpakaļgaitas pārnesumu. Tā pilna masa ir aptuveni 2 950 kg un kopējā kravnesība ir aptuveni 1 000 kg. Riteņu bāzes garums ir 3 150 mm.
                  Mehāniskajam transportlīdzeklim ir divas atsevišķas zonas:
                  
                              —
                           
                           
                              četrdurvju kabīne, visas durvis ir aprīkotas ar logiem, un piecas sēdvietas, ieskaitot vadītāja sēdekli, divās rindās (divi priekšējie sēdekļi un trīs aizmugures sēdekļi). Kabīnei ir standarta salons ar manuāli iedarbināmu gaisa kondicionēšanu, standarta sēdekļiem ar regulējamām trīspunktu drošības jostām, regulējamiem priekšējo sēdekļu pagalvjiem, regulējamu stūres statni un pasažieru salona apgaismojumu. Tas ir aprīkots ar radiouztvērēju,
                           
                        
                              —
                           
                           
                              vaļēja kravas nodalījuma garums ir 1 429 cm, tas ir aprīkots ar vairākām kravas stiprinājuma cilpām.
                           
                        
               
                  8703 32 19
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8703, 8703 32 un 8703 32 19 formulējumu.
                  Klasificēšana pozīcijā 8704 pie mehāniskiem transportlīdzekļiem preču pārvadāšanai nav iespējama, ņemot vērā tā paredzēto lietojumu, kas ir cieši saistīts ar visām tā objektīvajām īpašībām un kopējo izskatu, proti, tas ir transportlīdzeklis, kas paredzēts galvenokārt cilvēku pārvadāšanai. Luksusa iekšējo elementu trūkums neizslēdz iespēju to klasificēt pie transportlīdzekļiem cilvēku pārvadāšanai. Transportlīdzeklim ir divas sēdekļu rindas, un maksimālais iekšējais garums preču pārvadāšanas zonā ir mazāks par 50 % no riteņu bāzes garuma (skatīt arī kombinētās nomenklatūras skaidrojumus par pozīciju 8703).
                  Tāpēc transportlīdzeklis klasificējams ar KN kodu 8703 32 19 pie jauniem mehāniskajiem transportlīdzekļiem, kas paredzēti galvenokārt cilvēku pārvadāšanai.